钦定古今图书集成/明伦汇编/宫闱典/第130卷 > 邓守恩
## 钦定古今图书集成/明伦汇编/宫闱典/第130卷 > 邓守恩

按《宋史宦者传》：“守恩，并州人。十岁以黄门事太宗。淳
化中，盗起成都，从王继恩往讨之。至道初，就护西蜀
屯兵。咸平初，为入内高班。契丹入寇，命石保吉为镇、
定都部署，以守恩为都监。逾年，入掌骐骥院。会龙骑
叛卒剽劫环、庆，遣守恩擒翦之。景德初，为澶、濮都巡
检。又使还庆及戎、泸等州，巡察边事。大中祥符初，按”
狱于濮州，雪冤人十馀。预监修玉清昭应宫、会灵观。
七年，又兼修真游殿、景灵宫，累迁入内高品、供奉官。
宫成，迁内殿承制。八年，预修《大内》，改西京作坊副使。
九年，营造皆毕，授东染院使，充会灵观都监。天禧二
年，掌军头引见司。又修祥源观成，迁崇仪使。三年，授
入内押班。河决滑州，命为修河钤辖。郊祀，召为行宫
使，改如京使，复还本任。四年春，河复故道，迁文思院
使。归朝，加领昭州刺史。是秋，掌皇城、国信二司，整肃
禁卫，迁入内副都知。会建天章阁，命领其事，又勾当
资善堂兼太子左右春坊司守。恩长七尺馀，状貌甚
伟，莅事干敏，以彊果称于时。五年，卒，年四十八。赠淄
州防御使，录其子官。

===雷允恭===按《宋史宦者传》：“允恭，开封人。初为黄门，颇慧黠，稍迁
入内殿头，给事东宫。周怀政伪为天书，允恭豫发其
事。怀政死，擢内殿崇班，迁承制，再迁西京作坊使、普
州刺史，入内内侍省押班。章献后初临政，丁谓潜结
允恭，凡机密事令传达禁中，由是允恭势横中外。山
陵事起，允恭请效力陵上。章献后曰：‘吾虑汝有妄动，
恐为汝累也’。”乃以为山陵都监。允恭驰至陵下，司天
监邢中和为允恭言：“今山陵上百步法宜子孙，类汝
州秦王坟。”允恭曰：“何不就？”中和曰：“恐下有石与水尔。”
允恭曰：“上无他子，若如秦王坟，何不可？”中和曰：“山陵
事重，踏行覆按，动经月日，恐不及七月之期耳。”允恭
曰：“第移就上穴，我走马入见太后言”之。允恭素贵横，
人不敢违，即改穿上穴。入白其事，章献后曰：“此大事，
何轻易如此？”允恭曰：“使先帝宜子孙，何惜不可？”章献
后意不然，曰：“出与山陵使议可否。”时丁谓为山陵使，
允恭具道所以，谓唯唯而已。允恭入奏曰：“山陵使亦
无异议矣。”既而上穴果有石，石尽水出。允恭竟以是
并坐盗金宝赐死，籍其家中和流沙门岛，谓寻窜海
上。